রিতেশ বাটরা
রিতেশ বাটরা (জন্ম ১২ জুন ১৯৭৯) বাফটা পুরস্কার (ব্রিটিশ একাডেমি অব ফিল্ম অ্যান্ড টেলিভিশন আর্টস) মনোনীত একজন ভারতীয় চলচ্চিত্র পরিচালক-লেখক। বাটরা তার প্রথম চলচ্চিত্র "দ্য লাঞ্চবক্স"-এর জন্যই বেশি পরিচিত, যেটাতে অভিনয় করেছিলেন ইরফান খান, নিম্রত কৌর এবং নওয়াজুদ্দীন সিদ্দিকী। এটি ২০১৩ সালে কান চলচ্চিত্র উৎসবে প্রদর্শিত হয় এবং রেল ডি'অর (গ্র্যান্ড গোল্ডেন রেল) পুরস্কার অর্জন করে। এছাড়াও বাটরা ২০১৪ সালে টরোন্টো ফিল্ম ক্রিটিকস অ্যাসোসিয়েশন পুরস্কার জেতেন। আমেরিকা, ইউরোপ এবং অস্ট্রেলিয়ায় "দ্য লাঞ্চবক্স" ছিল ২০১৪ সালের সর্বোচ্চ আয় করা বিদেশি ভাষার চলচ্চিত্র (২৫ মিলিয়ন USD/১৮০ কোটি INR)।
দি অ্যাক্টর অ্যান্ড দ্য রুব
হাই জেনকিন্স একজন বদমেজাজি কৃষক যাকে তার গ্রামের সবাই অপছন্দ করে, এমনকি সেই অবিবাহিত মহিলাটিও যাকে জেনকিন্স বিয়ে করতে চায়। পোকার খেলে জেনকিন্স বড় ধরনের ক্ষতির সম্মুখীন হয় এবং এসব সমস্যা থেকে দূরে থাকার জন্য নিউইয়র্কে পাড়ি জমায়। নিউইয়র্কে একজন অভিনেতা জেনের ছদ্মবেশ নিতে আগ্রহী হন এবং একটি "একসিডেন্টাল মিটিং"-এর আয়োজন করা হয়। অভিনেতা জেনকিন্সের স্বভাবচরিত্র পাঠ করেন এবং কৃষকের গ্রামে ফিরে গিয়ে জনপ্রিয় হয়ে উঠেন। অভিনেতা পোকারেও জয়লাভ করে এবং কৃষকের পছন্দের মহিলার মন জয় করে নেন। অভিনেতা ফিরে গিয়ে জেনকিন্সকে বলেন- গ্রামে গিয়ে মুখ বন্ধ রাখতে এবং তাহলেই সব সমস্যা দূর হয়ে যাবে। জেনকিন্স তার গ্রামে ফিরে যায় এবং আবিষ্কার করে সে সবার পছন্দের হয়ে উঠেছে, পরে সে তার ভালোবাসার মহিলাকে বিয়ে করে এবং সে এখন আর বদমেজাজি না।"দি অ্যাক্টর এন্ড দ্য রুব" থানহাউসার কোম্পানির ফলস্টাফ ব্র্যান্ডের প্রথম প্রযোজনা। রোচেল স্টুডিওতে প্রযোজনার তত্বাবধায়নে ছিলেন এডউইন থানহাউসার। নবাগত ফলস্টাফ প্রোডাকশন প্রিন্সেস ব্র্যান্ড ফিল্মের জায়গা নেয় যেটি দর্শকদের মন জয় করতে ব্যর্থ হচ্ছিল। চিত্রনাট্য রচনা করেন ফিলিপ লোনারগ্যান এবং পরিচালনা করেন আর্থার এলারি। এক রীলের চলচ্চিত্রটির দৈর্ঘ্য ছিল আনুমানিক ১,০১৫ ফিট। প্রযোজনটিতে থানহাউসার অভিনেতা, যেমন রাইলিচেম্বারলিন এবং প্রিন্সেস ব্র্যান্ডের অভিনেতা, যেমন বয়েড মার্শাল অভিনয় করেন। চলচ্চিত্রটির একটি বিজ্ঞাপনে উল্লেখ করা হ্য যে রাইলি চেম্বারলিন ও বয়েড মার্শাল এই প্রযোজনাটির প্রধান অভিনেতা।